[pic] | KOMISIJA EVROPSKIH SKUPNOSTI |

Bruselj, 18.2.2009

COM(2009) 86 konč.

2007/0013 (COD)

MNENJE KOMISIJE v skladu s točko (c) tretjega pododstavka člena 251(2) Pogodbe ES o spremembah Evropskega parlamenta, ki jih predlaga Evropski parlament v zvezi s predlogom

DIREKTIVE EVROPSKEGA PARLAMENTA IN SVETA O LETALIŠKIH PRISTOJBINAH

O SPREMEMBAH PREDLOGA KOMISIJE v skladu s členom 250(2) Pogodbe ES

2007/0013 (COD)

MNENJE KOMISIJE v skladu s točko (c) tretjega pododstavka člena 251(2) Pogodbe ES o spremembah Evropskega parlamenta, ki jih predlaga Evropski parlament v zvezi s predlogom

DIREKTIVE EVROPSKEGA PARLAMENTA IN SVETA O LETALIŠKIH PRISTOJBINAH

1. Uvod

Točka (c) tretjega pododstavka člena 251(2) Pogodbe ES določa, da Komisija poda mnenje o spremembah, ki jih predlaga Evropski parlament na drugi obravnavi. Komisija v nadaljevanju predstavlja svoje mnenje o 31 spremembah, ki jih je predlagal Parlament.

2. Ozadje

Datum predložitve predloga EP in Svetu (dokument COM(2006) 820 konč. – 2007/0013COD): | 29. januar 2007 |

Datum mnenja Evropskega ekonomsko-socialnega odbora: | 26. september 2007 |

Datum mnenja Odbora regij: | 10. oktober 2007 |

Datum stališča Evropskega parlamenta, prva obravnava: | 15. januar 2008 |

Datum sprejetja političnega dogovora Sveta: | 7. april 2008 |

Datum sprejetja skupnega stališča Sveta: | 23. junij 2008 |

Datum stališča Evropskega parlamenta, druga obravnava: | 23. oktober 2008 |

3. Namen predloga

Cilj predloga, ki ga je Komisija sprejela 24. januarja 2007, je olajšati pogajanja med letališči in letalskimi družbami glede letaliških pristojbin. Predlog uvaja nekatera osnovna pravila glede postopkov za zaračunavanje pristojbin. Ta pravila temeljijo na splošno sprejetih načelih, ki so jih države članice že potrdile v svetu Mednarodne organizacije za civilno letalstvo. Namen prvega načela je zagotoviti redna posvetovanja med letališči in letalskimi družbami glede pristojbin, na katerih bosta lahko obe strani pojasnili in oblikovali svoja stališča. Cilj je zagotoviti, da se bodo letališča posvetovala z letalskimi družbami in jih obvestila, preden določijo letališke pristojbine. Drugo načelo se nanaša na preglednost elementov, na katerih temeljijo letališke pristojbine. O teh podatkih se bo razpravljalo na rednih posvetovanjih. Tretje načelo je prepoved diskriminacije med letalskimi družbami.

Predlaga se tudi ustanovitev neodvisnega regulativnega organa v vsaki državi članici. Ta organ bo nadzoroval zaračunavanje pristojbin in zagotovil skladnost z ustreznimi določbami direktive. Zato bo tudi razreševal pritožbe obeh strani glede letaliških pristojbin.

4. Mnenje Komisije o spremembah Evropskega parlamenta

4.1. Spremembe, ki jih je sprejela Komisija

- Spremembe 1, 4, 14, 8, 9, 10, 18 in 27 Evropskega parlamenta znatno izboljšujejo jasnost besedila v primerjavi s skupnim stališčem Sveta.

- Spremembe 5, 6, 11, 12, 13, 16, 17, 20, 21, 22, 24, 25, 26, 28, 29, 30 in 31 so zelo podobne začetnemu predlogu Komisije glede več vprašanj, zlasti glede naziva in rokov.

- Evropski parlament je sprejel dve spremembi za razjasnitev nekaterih vidikov financiranja. Sprememba 7 vnaša uvodno izjavo, ki pojasnjuje, da mora biti vnaprejšnje financiranje vsebovati varovala. Sprememba 15 od letališč zahteva, da zagotovijo informacije o financiranju s strani javnih organov.

- Sprememba 19 še utrjuje načelo nediskriminacije.

- Sprememba 23 pojasnjuje, da se funkcije neodvisnega nadzornega urada lahko prenesejo naprej.

- Spremembi 2 in 3 dodatno pojasnjujeta razloge za vključitev največjega letališča v državi članici v področje uporabe te direktive.

- Komisija lahko zato sprejme vse spremembe.

- Spremembe tudi potrjujejo sporazum med institucijami. Svet je Parlamentu že poslal dopis, v katerem potrjuje spremembe Parlamenta.

5. Zaključek

Komisija v skladu s členom 250(2) Pogodbe ES spremeni svoj predlog, kot je navedeno zgoraj.